когато обменът на услуги е в широк мащаб, се прилага една от следните процедури:
 а)
 помощта, получена под формата на труд, се компенсира от друг вид услуга (напр. предоставяне на машини): полученото работно време се записва като платена земеделска работа (групи PR или PC в зависимост от това дали работната ръка е заета в земеделското стопанство постоянно или на друга база); стойността на предоставената помощ се записва едновременно като производство в съответната категория (в конкретния пример това е таблица L, категория 2010 „Работа по договор“) и като разход (в таблица Н, група 1010 „Заплати и социални осигуровки“);
 б)
 помощта, предоставена под формата на труд, се компенсира от друг вид услуги (напр. ползване на машини); в този случай предоставеното работно време и съответните заплати не се вземат предвид; стойността на получените услуги се записва като производствен разход в съответната група в друга таблица (в конкретния пример това е таблица Н, група 1020 „Работа по договор и наемане на машини“).
 Прави се разлика между следните групи информация и категории работна ръка:
 C.UR. Неплатена, постоянно заета работна ръка
 Неплатена работна ръка или работна ръка, получаваща по-ниско възнаграждение (в пари или в натура) от обичайно заплащаната сума за направените услуги (такова плащане не би следвало да се включва в разходите на земеделското стопанство) и която по време на отчетната година е участвала в работата на стопанството (извън обичайните почивни дни) за по-малко от един пълен работен ден всяка седмица.
 Лице, което е наето постоянно, но което, поради специални причини, е било ангажирано в земеделското стопанство само за ограничен период през отчетната година, се въвежда (за броя на часовете, които са действително отработени) като постоянно заета работна ръка.
 Могат да възникнат следните случаи или подобни на тях:
 а)
 специални производствени условия в земеделското стопанство, за които не се изисква труд през цялата година — напр. стопанства за отглеждане на маслини или лозя, както и стопанства, специализирани в угояването на животни или в производството на плодове и зеленчуци на открито;
 б)
 отсъствие от работа извън редовните почивни дни — напр. военна служба, болест, злополука, майчинство, продължителен отпуск и др.;
 в)
 постъпване в стопанството или напускането му;
 г)
 напълно спиране на работата в стопанството поради причини, свързани с бедствия (наводнение, пожар и др.).
 Използват се следните категории:
 C.UR.10. Стопанин, който е управител
 Лице, което поема икономическата и правната отговорност за стопанството и се занимава с неговото ежедневно управление. В случай на изполица изполичарят се посочва като стопанин, който е управител.
 C.UR.20. Стопанин, който не е управител
 Лице, което поема икономическата и правната отговорност за стопанството, без да се занимава с ежедневното му управление.
 C.UR.30 Управител, който не е стопанин
 Лице, което се занимава с ежедневното управление на стопанството, без да поема икономическа и правна отговорност за него.
 C.UR.40. Съпруг/а/и на стопанина/те
 C.UR.50. Друга неплатена, постоянно заета работна ръка
 В този вид постоянно заета неплатена работна ръка, която не е обхваната в предходните категории, се включват също бригадирите и подуправителите, които не отговарят за управлението на стопанството като цяло.
 C.UC. Неплатена, непостоянно заета работна ръка
 C.UC.60. Неплатената работна